stanford-oval/wikipedia huggingface dataset:
มาตรการรับมือการระบาดของไข้หวัดใหญ่สายพันธุ์ใหม่ 2009 ที่เกี่ยวข้องกับสุกร
การตอบสนองโดยทั่วไป > ความปลอดภัยของอาหารและการสั่งห้ามการนำเข้า

เจ้าหน้าที่ด้านสาธารณสุขระหว่างประเทศจาก CDC, องค์การอนามัยโลก (WHO), องค์การอาหารและการเกษตรแห่งสหประชาชาติ (FAO) และองค์การสาธารณสุขสัตว์โลก (OIE) และองค์การด้านอาหารอื่น ๆ ได้ยืนยันว่าเนื้อสุกรปลอดภัยต่อการบริโภค และไม่ควรกล่าวโทษสุกรว่าเป็นต้นเหตุของการระบาด อย่างไรก็ตาม เมื่อต้นเดือนมิถุนายน พ.ศ. 2552 จีน รัสเซีย และอีกราว 12 ประเทศยังคงสั่งห้ามการนำเข้าเนื้อสุกรจากสหรัฐอเมริกา องค์การการค้าโลก (WTO) วางแผนจะหยิบยกเรื่องการสั่งห้ามสุกรในรายงานซึ่งกำลังมาถึงของลัทธิคุ้มครอง และกล่าวย้ำว่าเนื้อสุกรมิใช่ต้นเหตุของการระบาด และมีความปลอดภัยต่อการบริโภคหากเนื้อได้รับการเตรียมอย่างแหมาะสม เจ้าหน้าที่สหรัฐบางส่วนพิจารณาว่าการสั่งห้ามดังกล่าวเป็น "เรื่องส่วนแบ่งการตลาดมากกว่าความกังวลด้านสาธารณสุข" และทำให้อุตสาหกรรมสุกรสูญเสียรายได้นับล้านดอลลาร์สหรัฐทุกสัปดาห์ แดฟ วอร์เนอร์ โฆษกสภาผู้ผลิตเนื้อสุกรแห่งชาติ ในวอชิงตัน ดี.ซี. ชี้ว่าความไม่ตกลงกันอันยาวนานกับจีนและรัสเซียอาจเป็นปัจจัยหนึ่ง
ผลที่ตามมาคือ ราวกลางเดือนสิงหาคม พ.ศ. 2552 เนื้อสุกรกลายมาเป็นการลงทุนด้านโภคภัณฑ์ที่เลวร้ายที่สุดเป็นอันดับสองในปี พ.ศ. 2552 ซึ่งการลงทุนอาจลดลงถึง 33 เปอร์เซนต์เมื่อถึงปลายปี การนำเข้าของสหรัฐตกลงอย่างฉับพลันถึง 20 เปอร์เซนต์ ในช่วงครึ่งปีแรกของ พ.ศ. 2552 และกำลังนำไปสู่การถดถอยในรอบปีเป็นครั้งแรกนับตั้งแต่ พ.ศ. 2533 บริษัทไทสันฟูดส์ ปิดกิจการโรงฆ่าสัตว์ และผู้เลี้ยงสุกรชาวอเมริกันไม่ได้รับผลตอบแทนที่ดีนักในปี พ.ศ. 2552 การนำเข้าจากสหรัฐลดลงถึง 38 เปอร์เซนต์ในรัสเซีย และ 73 เปอร์เซนต์ในจีน รวมทั้งฮ่องกง ตามข้อมูลของ USDA
เมื่อถึงเดือนมิถุนายน พ.ศ. 2552 กลุ่มประเทศอาหรับสั่งจำกัดการนำเข้าเนื้อสุกรเหลือเพียงครึ่งเดียว
การตอบสนองโดยทั่วไป > การเฝ้าระวังประชากรสุกร

ในช่วงต้นมิถุนายน พ.ศ. 2552 กระทรวงการเกษตรของสหรัฐกล่าวว่ากระทรวงจะออกโครงการเฝ้าระวังเพื่อสอดส่องหาสายพันธุ์ใหม่ของไวรัสไข้หวัดใหญ่ในสุกร ผู้เชี่ยวชาญบางคนกล่าวอ้างว่าเจ้าหน้าที่สาธารณสุขระดับโลกได้ประเมินการความเสี่ยงว่าผู้เลี้ยงสุกรอาจเป็นแหล่งที่มาของไข้หวัดใหญ่สายพันธุ์ใหม่ต่ำเกินไป เลือกที่จะให้ความสำคัญกับภัยคุกคามจากไข้หวัดนก จนถึงปัจจุบัน ผู้เชี่ยวชาญด้านสาธารณสุขได้ดำเนินการเฝ้าระวังไข้หวัดใหญ่ในสุกรน้อยมาก—  ถึงแม้ว่าไวรัสจะพบได้ทั่วไปในสัตว์และสามารถติดต่อสู่คนได้ ไวรัสไข้หวัดใหญ่ยังมีหลักฐานว่าติดต่อจากสุกรสู่คนและจากคนสู่สุกร
มาตรการรับมือเรียงตามประเทศ > อัฟกานิสถาน

จากการรายงานของ Telegraph.co.uk สุกรเพียงตัวเดียวในอัฟกานิสถานถูกยกเลิกการจัดแสดงในสวนสัตว์กรุงคาบูล และ "กักกัน" เพื่อรับมือกับความกลัวของผู้เข้าเยี่ยมชมซึ่งอาจติดต่อไข้หวัดในสุกรได้
มาตรการรับมือเรียงตามประเทศ > อาร์เจนตินา

รายงานของการติดต่อของไวรัสจากคนสู่สุกรถูกพบในจังหวัดบัวนอสไอเรสเมื่อวันที่ 25 มิถุนายน ฟาร์มสุกรซึ่งเกิดกรณีดังกล่าวขึ้นได้รับคำสั่งห้าม
มาตรการรับมือเรียงตามประเทศ > แคนาดา

เมื่อวันที่ 2 พฤษภาคม รองประธานหน่วยงานตรวจตราอาหารแคนาดา ไบรอัน อีแวนส์ ประกาศว่าผู้รับจ้างทำงานในฟาร์มซึ่งติดเชื้อในอัลเบอร์ตา เพิ่งจะกลับมาจากเม็กซิโก และได้ส่งต่อไข้หวัดใหญ่ในฝูงสุกรเลี้ยงในการดูแลของเขา ถึงแม้ว่าสุกรจะถูกกักกัน อีแวนส์เน้นว่าการระบาดจะไม่คุกคามความปลอดภัยของอาหารและตัดสินความเป็นไปได้ในการที่สุกรติดเชื้อจะส่งไวรัสกลับสู่คนอีกครั้ง อีแวนส์กล่าวว่าการระบาดของฝูงสัตว์เป็นกรณีแรกของการติดต่อไวรัสเอช 1 เอ็น 1 จากคนสู่สุกร
ต้นเดือนมิถุนายน ผู้เลี้ยงสุกรในอัลเบอร์ตาซึ่งฝูงสุกรในการดูแลได้รับการติดต่อจากไวรัสไข้หวัดใหญ่สายพันธุ์ใหม่ต้องลดจำนวนสัตว์ทั้งหมด ในเดือนพฤษภาคม เขาได้ลดจำนวนสัตว์ในฝูงลงไปแล้ว 500 ตัว เจ้าของฟาร์มกล่าวว่าสัตว์ดังกล่าวไม่สามารถนำไปขายได้ เนื่องจากสุกรถูกกักกัน อีกทั้งเขากำลังเผชิญกับปัญหาสุกรแน่นเกินไปอยู่แล้ว
การถ่ายทอดจากฝูงสุกรฝูงเดียวกันนี้กลับสู่คนได้รับการเปิดเผยเมื่อวันที่ 20 กรกฎาคม โดยเป็นเหตุการณ์ซึ่งเกิดขึ้นตั้งแต่วัที่ 7 พฤษภาคม เมื่อมนุษย์ ผู้ตรวจการสุขภาพสัต์ กำลังเก็บตัวอย่างจากฝูงสัตว์ที่ติดเชื้อโดยที่มีมาตรการป้องกันตนเองไม่เพียงพอ
มาตรการรับมือเรียงตามประเทศ > จีน

สาธารณรัฐประชาชนจีนสั่งห้ามการนำเข้าสุกรอย่างเด็ดขาด
มาตรการรับมือเรียงตามประเทศ > อียิปต์

เมื่อวันที่ 29 เมษายน พ.ศ. 2552 รัฐบาลอียิปต์ประกาศตัดสินใจฆ่าสุกรทุกตัวในประเทศ เป็นปริมาณกว่า 300,000 ตัว ถึงแม้ว่ารัฐบาลจะขาดหลักฐานซึ่งแสดงว่าสุกรดังกล่าวติดหรือสงสัยว่าติดเชื้อไวรัส การตัดสินใจดังกล่าวทำให้เกิดความตึงเครียดทางศาสนาเนื่องจากเจ้าของสุกรส่วนใหญ่เป็นชาวคริสต์นิกายคอปติกออร์โธด็อกซ์ ซึ่งเป็นประชากรส่วนน้อยของประเทศ (ราว 15-20% ของประชากรทั้งหมด) ในชาติซี่งมีประชากรอิสลามมากที่สุด ทนายความสิทธิมนุษยชนชาวอียิปต์ Nadia Tawfiq กล่าวอ้างว่าการสั่งฆ่าหมูเป็นรูปแบบหนึ่งของการโจมตีคริสเตียน หนังสือพิมพ์ระหว่างประเทศให้เหตุผลของการกระทำดังกล่าวว่ามาจากการระบาดของไข้หวัดใหญ่ในสุกรในระดับโลก ถึงแม้ว่าจะยังไม่พบรายงานการพบไข้หวัดใหญ่ในสุกรในประเทศเลยก็ตาม
รัฐบาลเริ่มต้นการฆ่าเมื่อวันที่ 2 พฤษภาคม พ.ศ. 2552 ซึ่งนำไปสู่การปะทะกันระหว่างเจ้าของสุกรกับเจ้าหน้าที่ตำรวจในไคโร ในวันต่อมา ผู้อยู่อาศัยชาวคริสต์นิกายคอปติกออร์โธด็อกซ์ราว 300 คน ในอำเภอ Manshiyat Nasr ได้สร้างสิ่งกีดขวางบนถนนเพื่อพยายามป้องกันเจ้าหน้าที่ของรัฐบาลในการริบสุกรของพวกเขา ซึ่งนำไปสู่การปะทะกับตำรวจอีกเช่นกัน Al-Ahram หนังสือพิมพ์ซึ่งเป็นที่รู้จักแพร่หลายในอียิปต์ รายงานว่าเจ้าของสุกรจะได้รับเงิน 1,000 ปอนด์อียิปต์ (ราว 177.70 ดอลลาร์สหรัฐ) เป็นค่าชดเชยต่อสุกรหนึ่งตัวที่ถูกฆ่า แต่รอยเตอร์รายงานว่าประเด็นดังกล่าวกำลังอยู่ในระหว่างพิจารณา ซึ่งกล่าวโดยโฆษกคณะรัฐมนตรีอียิปต์
มาตรการรับมือเรียงตามประเทศ > กานา

กานาสั่งห้ามการนำเข้าเนื้อสุกรและผลิตภัณฑ์เนื้อสุกร
มาตรการรับมือเรียงตามประเทศ > อินโดนีเซีย

ภายหลังการประชุมร่วมกันเกี่ยวกับไข้หวัดใหญ่เมื่อวันที่ 27 เมษายน พ.ศ. 2552 รัฐบาลอินโดนีเซียสั่งระงับการนำเข้าสุกร และเริ่มการตรวจสอบสุกร 9 ล้านตัวในประเทศ
มาตรการรับมือเรียงตามประเทศ > อิรัก

Adel Salman Musa ผู้อำนวยการสวนสัตว์แบกแดดกล่าวว่า "ได้รับคำสั่งจากคณะกรรมการหลายกระทรวงโดยมีเป้าหมายที่จะป้องกันไข้หวัดใหญ่ในสุกร" ในการฆ่าหมูป่าสามตัวของแบกแดด เขากล่าวว่าการฆ่าจะเป็นการสร้างความปลอดภัยให้กับนักท่องเที่ยวสวนสัตว์ โดยก่อนหน้านี้ จำนวนนักท่องเที่ยวได้ลดลงเป็นเวลาหลายวัน หมูป่าได้รับการทดสอบก่อนการฆ่า ซึ่งผลปรากฏว่าเป็นลบ ผู้อำนวยการสวนสัตว์กล่าวว่าพวกมันถูกฆ่าอย่างเมตตา ด้วยการใช้ยาสลบ ซากของมันถูกฝังในภายหลัง
กระทรวงสาธารณสุขกล่าวว่าการฆ่าสุกรไม่มีจุดประสงค์ในการป้องกันการระบาดของไข้หวัดใหญ่ในสุกรในขณะที่ยังไม่มีกรณีที่รายงาน Ehassan Jafar โฆษกกระทรวงการสาธารณสุขของประเทศ กล่าวว่า "มันไม่มีประโยชน์" นับตั้งแต่ไวรัสสามารถสามารถถ่ายทอดจากคนสู่คนได้
มาตรการรับมือเรียงตามประเทศ > ญี่ปุ่น

กระทรวงการเกษตร การป่าไม้ และการประมงแห่งญี่ปุ่น ได้สั่งให้หน่วยงานกักกันสัตว์ทั่วประเทศตรวจสอบสุกรมีชีวิตที่นำเข้ามาจากต่างประเทศเพื่อให้แน่ใจว่าพวกมันไม่ติดเชื้อไข้หวัดใหญ่เอช 1 เอ็ร 1 รัฐมนตรีว่าการกระทรวงการเกษตรญี่ปุ่น Shigeru Ishiba ปรากฏตัวในโทรทัศน์เพื่อสร้างความมั่นใจแก่ผู้บริโภคว่าการบริโภคเนื้อสุกรมีความปลอดภัยเพียงพอ รัฐมนตรีว่าการกระทรวงการทำนากล่าวว่ากระทรวงจะไม่เรียกร้องให้มีการจำกัดการนำเข้าเนื้อสุกร เนื่องจากไวรัสไม่ปรากฏในเนื้อสุกรบ่อยนัก และไวรัสจะถูกฆ่าเมื่อผ่านความร้อน
มาตรการรับมือเรียงตามประเทศ > เคิร์ดิสถาน

รัฐบาลท้องถิ่นของเคิร์ดิสถานสั่งห้ามการล่าหมูป่า ในพื้นที่ซึ่งมีประชากรหมูป่าอาศัยอยู่เป็นจำนวนมาก ผู้ที่อยู่อาศัยได้รับการบอกเล่าให้หลีกเลี่ยงการบริโภคเนื้อสุกร นักเดินทางถูกควบคุมอย่างใกล้ชิดสำหรับกิจกรรมของพวกเขาที่เกี่ยวข้องกับประเด็นดังกล่าว
มาตรการรับมือเรียงตามประเทศ > มาซิโดเนียเหนือ

เมื่อวันที่ 27 เมษายน พ.ศ. 2552 รัฐบาลสาธารณรัฐมาซิโดเนียสั่งห้ามการส่งออกทั้งหมดและการนำเข้าสุกรมีชีวิต
มาตรการรับมือเรียงตามประเทศ > เกาหลีเหนือ

ไม่มีกฤษฎีกาของรัฐใด ๆ เกี่ยวกับมาตรการรับมือการระบาดของไข้หวัดใหญ่สายพันธุ์ใหม่ 2009 แต่เจ้าหน้าที่จากหน่วยงานความปลอดภัยประชาชนโดยเริ่มการป้องกันการขายเนื้อสุกรแต่เพียงฝ่ายเดียว ในบางเมืองของประเทศ เนื้อสุกรเป็นสินค้าที่พบได้ยากมาก
มาตรการรับมือเรียงตามประเทศ > นอร์เวย์

สุกร 500 ตัว ถูกฆ่าเมื่อวันที่ 16 ตุลาคม หลังจากพบไข้หวัดใหญ่ในสุกรในฟาร์มแห่งหนึ่งเป็นเวลาหนึ่งสัปดาห์ก่อนหน้า นอกจากนี้ สุกรอีก 900 ตัว จากฟาร์มอีกแห่งหนึ่งได้ถูกฆ่าเช่นกัน
มาตรการรับมือเรียงตามประเทศ > ฟิลิปปินส์

ฟิลิปปินส์สั่งห้ามการนำเข้าสุกรจากประเทศซึ่งได้รับผลกระทบจากโรคไข้หวัดใหญ่สายพันธุ์ใหม่ การสั่งห้ามดังกล่าวถูกยกเลิกเมื่อวันที่ 4 พฤษภาคม ยกเว้นการนำเข้าจากแคนาดา เนื่องจากรัฐบาลยังคงตรวจสอบความเป็นไปได้ของการถ่ายทอดไข้หวัดใหญ่ชนิดเอ เอช 1 เอ็น 1 จากคนสู่สุกร การนำเข้าสุกรจากแคนาดาถูกยกเลิกเมื่อวันที่ 11 พฤษภาคม
มาตรการรับมือเรียงตามประเทศ > รัสเซีย

สหพันธรัฐรัสเซียสั่งห้ามการนำเข้าสุกร
มาตรการรับมือเรียงตามประเทศ > ยูเครน

การนำเข้าเนื้อสุกรและสุกรมีชีวิตจากประเทศซึ่งได้รับผลกระทบทั้งหมดถูกสั่งห้าม การสั่งห้ามดังกล่าวมีผลถึงผลิตภัณฑ์ซึ่งส่งมอบหลังวันที่ 21 เมษายน พ.ศ. 2552
โรครับจากสัตว์ในแคนาดา:

  พบการติดต่อจากคนสู่สัตว์และสัตว์สู่คน
วงศ์มะลิ

| วงศ์มะลิ |
| --- | --- |

มะกอกออลิฟ (Olea europaea)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Oleaceae Hoffmgg. & Link

Tribes
 Fontanesieae  Forsythieae  Jasmineae  Myxopyreae  Oleeae
ชื่อพ้อง
 Bolivariaceae Griseb.  Forstiereae (Forstieraceae) Endl.  Fraxineae (Fraxinaceae) S.F. Gray  Iasmineae (Iasminaceae) Link  Jasmineae (Jasminaceae) Juss.  Lilacaceae Ventenat  Nyctantheae (Nyctanthaceae) J.G. Agardh  Syringaceae Horan.
วงศ์มะลิ หรือ En:Oleaceae /oʊliːˈeɪsii/ เป็นวงศ์ของพืชมีดอกที่ประกอบด้วย  24 สกุลและราว  600 สปีชีส์ มีทั้งไม้พุ่ม ไม้ยืนต้น และไม้เลื้อย ชื่อของวงศ์นี้ตั้งตามสกุล Olea ซึ่งเป็นสกุลของมะกอกออลิฟ
ตัวอย่างสกุล

Abeliophyllum – White Forsythia
Chionanthus – fringetree
Comoranthus
Dimetra
Fontanesia
Forestiera – swamp-privet
Forsythia – forsythia
Fraxinus – ash
Haenianthus
Hesperelaea †
Jasminum – มะลิ
Ligustrum – privet
Menodora
Myxopyrum
Nestegis
Noronhia
Notelaea
Nyctanthes
Olea – มะกอกออลิฟ
Osmanthus – osmanthus
Phillyrea – mock-privet
Picconia
Priogymnanthus
Schrebera
Syringa – ไลลัก
รูดี อีดาโน

| รูดี อีดาโน |
| --- | --- |
เกิด: 22 สิงหาคม พ.ศ. 2509
รูดี้ อีดาโน่ (Rudy Idanio) นักมวยสากลชาวฟิลิปปินส์ เกิดเมื่อ 22 สิงหาคม พ.ศ. 2509 สถิติการชก 81 ครั้ง ชนะ 33 (น็อค 13) เสมอ 10 แพ้ 38
ประวัติ

อีดาโน่ขึ้นชกมวยสากลครั้งแรกเมื่อ 18 กรกฎาคมพ.ศ. 2530 เสมอกับ ลิตเติล ตีโมตีโอ จากนั้น ขึ้นชกแพ้บ้างชนะบ้าง จน 19 ธันวาคม พ.ศ. 2535 จึงได้เดินทา งไปชิงแชมป์  OPBF รุ่นมินิมัมเวทที่ว่าง ที่เกาหลีใต้ ซึ่งอีดาโน่เป็นฝ่ายแพ้ทีเคโอ คิม จินโฮ ยก 8 หลังจากนั้น อีดาโน่ขึ้นชกที่ฟิลิปปินส์อีกหลายครั้ง ชกชนะเป็นส่วนใหญ่ และได้เดินทางมาชกในไทยครั้งแรกเมื่อ พ.ศ. 2536 แพ้คะแนน เอกวิทย์ สิงห์ชัชวาลย์ หลังจากนั้น ได้ขึ้นชิงแชมป์ OPBF กับคิม จินโฮอีกครั้ง ซึ่งอีดาโน่เป็นฝ่ายแพ้คะแนนอีก จากนั้น อีดาโน่ได้ขึ้นชิงแชมป์ฟิลิปปินส์รุ่นมินิมัมเวทที่ว่างเมื่อ 9 เมษายน พ.ศ. 2537 ปรากฏว่าเป็นฝ่ายแพ้คะแนน โจมา แกมบัว ไม่ได้แชมป์
อีดาโน่ยังคงขึ้นชกอย่างต่อเนื่องและมาชกในไทย แพ้คะแนน สุรชัย แสงมรกตสองครั้ง ชนะน็อค วันพิเชษฐ์ สิงห์ตาลเดี่ยว ยก 10 แพ้คะแนน เอกภพ ผลเจริญ ก่อนจะได้ชิงแชมป์โลกรุ่นมินิมัมเวท WBU เมื่อ 23 ธันวาคม พ.ศ. 2538 ปรากฏว่าแพ้น็อคสุรชัย แสงมรกต ยก 2 ไม่ได้แชมป์  ต่อมาได้ชิงแชมป์โลกรุ่นจูเนียร์ฟลายเวท WBF ที่ว่างเมื่อ 4 พฤษภาคม พ.ศ. 2539 ปรากฏว่าเป็นฝ่ายแพ้คะแนน มงคล จ.เจริญจากนั้นได้ชิงแชมป์โลกรุ่นฟลายเวท IBO ที่อังกฤษ ปรากฏว่าทำได้แค่เสมอกับสกอตตี้ โอลสันเมื่อ 22 มกราคม พ.ศ. 2539
จากนั้น อีดาโน่มาชกชนะคะแนนฟ้าใหม่ ศักดิ์กรีรินทร์ และจากนั้นได้ครองแชมป์ฟิลิปปินส์รุ่นไลท์ฟลายเวทเมื่อขึ้นชิงแชมป์ที่ว่าง ชนะน็อต เอกปง ไนโต ยก 5 เมื่อ 9 พฤศจิกายน พ.ศ. 2539 จากนั้นมาชิงแชมป์โลกรุ่นฟลายเวท WBU เมื่อ 18 เมษายน พ.ศ. 2540 แพ้น็อค ศรพิชัย พิษณุราชันย์ ยก 8 และมาชกนอกรอบในไทย แพ้คะแนน มาพิชิต อุทัยเทวี และพะเนียง พูนธรัตน์ ก่อนจะเสียแชมป์ฟิลิปปินส์ แพ้คะแนน ลีโอ รามิเรซไปเมื่อ 27 ธันวาคม พ.ศ. 2540 หลังจากนั้น อีดาโน่ยังคงขึ้นชกอย่างต่อเนื่องแต่ชกแพ้เป็นส่วนใหญ่ รวมทั้งแพ้คะแนนฟ้าลั่น ศักดิ์กรีรินทร์ด้วย อีดาโน่ขึ้นชกครั้งสุดท้ายเมื่อ 26 กันยายน พ.ศ. 2542 แพ้น็อค ฮิเดยาสุ อิชิฮาระ ยก 4 จากนั้นก็แขวนนวมไป
เกียรติประวัติ

แชมป์ฟิลิปปินส์รุ่นไลท์ฟลายเวท (2539 - 2540)
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นมินิมัมเวทเมื่อ 19 ธันวาคม 2535 แพ้น็อค คิม จินโฮ ยก 8 ที่ เกาหลีใต้
ชิงแชมป์ OPBF รุ่นมินิมัมเวทเมื่อ 4 ธันวาคม 2536 แพ้คะแนน คิม จินโฮ ที่ เกาหลีใต้
ชิงแชมป์โลกรุ่นมินิฟลายเวท WBU เมื่อ 23 ธันวาคม 2538 แพ้น็อค สุรชัย แสงมรกต ยก 2 ที่ กทม.
ชิงแชมป์โลกรุ่นจูเนียร์ฟลายเวท WBF เมื่อ 4 พฤษภาคม 2539 แพ้คะแนน มงคล จ.เจริญ ที่ น่าน
ชิงแชมป์โลกรุ่นฟลายเวท IBO เมื่อ 22 มกราคม พ.ศ. 2539 เสมอกับสกอตตี้ โอลสัน ที่อังกฤษ
ชิงแชมป์โลกรุ่นฟลายเวท WBU เมื่อ 18 เมษายน 2540 แพ้แตก ศรพิชัย พิษณุราชันย์ ยก 8 ที่ อุดรธานี
รีเพลย์เจ

| --- | --- |
รีเพลย์ J
リプレイＪ
ชื่อภาษาอังกฤษ: Replay J
แนว: แอ็คชัน
มังงะ
เขียนโดย: ชินจิ อิมาอิซุมิ
สำนักพิมพ์:     สยามอินเตอร์คอมมิกส์
รีเพลย์ J (ญี่ปุ่น: リプレイＪ; โรมาจิ: Replay J) เป็นการ์ตูนญี่ปุ่นที่วาดโดยดัดแปลงมาจากเนื้อเรื่องส่วนหนึ่งจากนิยายภาษาอังกฤษเรื่อง "รีเพลย์" (Replay) ซึ่งเขียนโดย "เคน กริมวูด" (Ken Grimwood)
รีเพลย์ J จะออกไปทางคำถามปรัชญาว่า คนเราถ้าได้โอกาสครั้งที่สอง จะทำอย่างไร แก้ไขสิ่งใดบ้าง
เนื้อเรื่อง

มุโรบุชิ ชูเฮ โบรกเกอร์บริษัทเงินทุนหลักทรัพย์แห่งหนึ่ง อายุ 40 ปี ชีวิตที่พยายามมาไม่ได้ดังหวัง และเสียชีวิตอย่างกะทันหัน ได้ย้อนเวลากลับมาอยู่ในร่างของตนเองครั้งยังหนุ่มอีกครั้งโดยมีความทรงจำเกี่ยวกับเหตุการณ์ที่จะเกิดขึ้นในอนาคตอีกด้วย ใช้ความทรงจำก่อนตาย มาแก้ไขอดีตของเขาเอง และเพื่อนฝูงของเขาในการ์ตูนนั้นจะเน้นไปเฉพาะในส่วนการย้อนกลับมาใช้ชีวิตครั้งแรก
ดูเพิ่ม

เคน กริมวูด
Butterfly Effect
แหล่งข้อมูลอื่น

Shinji Imaizumi ผู้วาด Replay J, ทายาทหมัดนักบุญ, วาดฝันสู่ฟากฟ้า, อื่นๆ
รีเบคาห์ คิม

| รีเบคาห์ คิม |
| --- | --- |
ชื่อเกิด: Rebekah Kim
เกิด:  (1989-08-11) 11 สิงหาคม ค.ศ. 1989 (35 ปี)
ที่เกิด: โฮโนลูลู ฮาวาย สหรัฐ
แนวเพลง: ป็อป, ดนตรีแดนซ์
อาชีพ: นักร้อง, นักเต้น, นางแบบ, นักแร็ป, นักแต่งเพลง, ไอดอล, นักออกแบบ
เครื่องดนตรี: เสียงร้อง
ช่วงปี: ค.ศ. 2009 (2009) – 2011 2012 – ปัจจุบัน
ค่ายเพลง: เพลดิสเอนเตอร์เทนเมนต์ (2009– 2011)
นักดนตรี
รีเบคาห์ คิม (เกิด  11 สิงหาคม 2532 ) ใน เมืองโฮโนลูลู รัฐฮาวาย สหรัฐอเมริกา หรือชื่อที่ใช้ในการแสดงว่า เบคาห์เป็น นักร้อง นักเต้น นางแบบ นักแร็ป ไอดอล และเป็นอดีตสมาชิกของ After Schoolเบคาห์เธอลาออกจากวง วันที่ 1 กรกฎาคม 2011 เนื่องจากเธอต้องการเป็น นักออกแบบ อย่างไรก็ตามเธออยากจะออกอัลบั้มกับ After School
อาชีพ

เบคาห์ ปรากฏตัวครั้งแรกในรายการ  Music Core ทางช่อง เอ็มบีซี ในการโปรโมตเพลง "AH! เธอทำหน้าที่แร็ปหลัก ร้องสนับสนุน และเป็นผู้แต่งท่องแร็ปและแต่งเพลงของพวกเขา เธอเป็นผู้ที่มีอายุน้อยที่สุดของวงจนกระทั่งสมาชิกใหม่ของเข้ามา เรนะ และ นานะเข้าร่วมในช่วงเดือนตุลาคมของปี 2009   เธอได้ร่วมงานเพลงกับ ซอ อิน-กุกในเพลง"At First Sight" และเธอเองได้ร่วมงานกับ อี ฮโยริ และ จียุน จากวง โฟร์มินิต ในเพลง "Bring It Back"และเพลง  Tei's Mr Lonely และเบคาห์เองได้ปล่อยซิงเกิลเดี่ยว "Take Me To The Place"ซึ่งเป็นเพลงที่แต่งขึ้นด้วยตนเอง และก่อนลาออกจากวง After School ในวันที่ 1 กรกฎาคม ปี2011
ในปี 2011 เบคาห์ได้ประกาศผ่านทางสื่อสังคมออนไลน์ว่าเธอจะจบการศึกษาจากวง After School และเธอเองก็ได้บอกว่าเธอจะมีอาชีพได้ประเทศสัหรัฐอเมริกา
ในกลางปี 2012 เบตก้าเธอได้ปรากฏ  "Golden 12"ของ อี ฮโยริเธอเผยว่าเธอได้ฝึกฝนกับการแต่งเพลงของเบคาห์เธอเองอีกด้วย เบคาห์เธอประกาศว่าทางทวิตเตอร์ว่า สิ่งที่ยิ่งใหญ่กำลังจะเกิดขึ้น" ที่นำไปสู่​​ข่าวลือของอัลบั้มเดี่ยวที่เป็นไปได้รับการปล่อยตัวในเร็ว ๆ นี้
วันที่ 16 ตุลาคม 2012 เธอได้เปิดร้านค้าสินค้าออนไลน์ที่ชื่อว่า "I Crave You ซึ่งขายเกี่ยวพวกเครื่องประดับซึ่งทำขึ้นด้วยมือ เท่าที่ปรากฏอยู่บนเว็บ Tumblr ของเธอเป็นส่วนหนึ่งของการขายจะนำไปบริจาคให้เพื่อการกุศล สาเหตุดีเก็บเป็นความสำเร็จทันทีกับชุดแรกของรายการที่ขายออกในเวลาเพียงกว่า 24 ชั่วโมง
ได้รับการเปิดเผยว่าในกลางปี 2013 เธอได้เข้าร่วมเทศกาล KCON ซึ่งเธอได้พูดว่า  ชีวิตเป็น K-Pop ไอดอล  เบคาห์ได้ประกาศว่า เธออาจะไปทำงานในประเทศสหรัฐอเมริกาและอาจจะไม่กลับมาที่เกาหลีใต้ได้
เบคาห์ได้ร่วมกับงานกับกาฮีซึ่งเคยเป็นเพื่อนร่วมวงด้วยกันในเพลง  "Sinister ซึ่งในเพลงเป็นอัลบั้มเดี่ยวที่สองของกาฮีซึ่งชื่อว่า Who Are You?
ผลงานเพลง > ซิงเกิลเดี่ยว

| ปี> ปี.KOR  | ชื่อเพลง> ชื่อเพลง. | ชาร์ตของเพลง> . | อัลบั้ม> อัลบั้ม. |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2554 | "Take Me To The Place" | 80 | Take Me To The Place |  |  |  |  |  |  |  |  |  |  |
"—" denotes releases that did not chart or were not released in that region.
ผลงานเพลง > ความร่วมมือ

| Year | Title | Peak chart positions> KOR  | Album |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2009 | "Mr. Lonely" (Tei featuring Bekah of After School) | — | The Shine 2009 |  |  |  |  |  |  |  |  |  |  |
| 2010 | "Bring It Back" (Lee Hyori featuring Bekah of After School & Jiyoon of 4minute) | 5 | H-Logic |  |  |  |  |  |  |  |  |  |  |
| 2010 | "At First Sight" (Seo In-guk featuring Bekah of After School) | — | Just Beginning |  |  |  |  |  |  |  |  |  |  |
| 2013 | "Sinister" (Kahi featuring Bekah) | — | Who Are You? |  |  |  |  |  |  |  |  |  |  |
"—" denotes releases that did not chart or were not released in that region.
แหล่งข้อมูลอื่น

รีเบคาห์ คิม ที่เอกซ์ (ทวิตเตอร์) (เกาหลี)
รีเบคาห์ คิม ที่อินสตาแกรม (เกาหลี)
ลัช

| Lush |
| --- | --- |

ข้อมูลพื้นฐาน
ที่เกิด: ลอนดอน, อังกฤษ
แนวเพลง: ชูเกรซิง, ดรีมป็อป, บริตป็อป
ช่วงปี: 1987-1996
ค่ายเพลง: 4AD Reprise Records (US)

อดีตสมาชิก: Miki Berenyi Emma Anderson Phil King Chris Acland  Meriel Barham Steve Rippon
ลัช (Lush) เป็นวงอัลเทอร์เนทีฟจากอังกฤษ เริ่มตั้งวงมาตั้งแต่ปี 1987 ถึง 1996 ประกอบด้วยสมาชิก เอ็มม่า แอนเดอร์สัน (ร้องนำ กีตาร์), มิกิ เบเรนนี่ (กีตาร์), คริส อาแคลนด์ (เบส), สตีฟ ริบบอน (กลอง)
ผลงาน > สตูดิโออัลบั้ม

| Title | วันจำหน่าย | รูปแบบ | ค่าย | โค้ด | UK Albums Chart | UK Indie | U> S. Billboard 200 |
| --- | --- | --- | --- | --- | --- | --- | --- |
| Scar (mini-album) | 9 October 1989 | LP/CD | 4AD | JAD 911 | – | 3 | – |
| Spooky | 27 January 1992 | LP/CD/double-10"/C | 4AD | CAD 2002 | 7 | – | – |
| Split | 13 June 1994 | LP/CD/C | 4AD | CAD 4011 | 19 | – | 195 |
| Lovelife | 4 March 1996 | LP/CD/C | 4AD | CAD 6004 | 8 | – | 189 |
ผลงาน > รวมเพลง

| เพลง | วันจำหน่าย | รูปแบบ | จำหน่าย | ค่าย | โค้ด |
| --- | --- | --- | --- | --- | --- |
| Gala | 3 December 1990 | LP/CD/C | Worldwide | 4AD | CAD 0017 |
| Cookie | December 1994 | CD | Japan | Nippon Columbia | COCY-78365 |
| Topolino | August 1996 | CD (9 tracks) | Japan | Nippon Columbia | COCY-80351 |
| Topolino | August 1997 | CD (12 tracks) | Canada | Polygram/4AD | 76974 2110 2 |
| Ciao! Best of Lush | 19 March 2001 | CD | Worldwide | 4AD | GAD 2K22 CD |
ผลงาน > ซิงเกิล และ อีพี

| เพลง | วันจำหน่าย | รูปแบบ | โค้ด | UK Singles Chart | U> S. Modern Rock |
| --- | --- | --- | --- | --- | --- |
| Mad Love EP | 26 February 1990 | 12"/CD/C | BAD 0003 | 55 | – |
| "Sweetness and Light" | 15 October 1990 | 7"/12"/CD/C | BAD 0013 | 47 | 4 |
| "De-Luxe" | March 1991 | Radio promo CD | PRO-CD-4662 | – | 14 |
| "Nothing Natural"/Black Spring EP | 7 October 1991 | 7"/C//12"/CD | BAD 1016 | 43 | – |
| "Nothing Natural" | 29 October 1991 | CD | 9 40231-2 (US only) | – | 22 |
| "For Love" | 30 December 1991 | 10"/12"/CD/C | BAD 2001 | 35 | 9 |
| "Superblast!" | February 1992 | Radio promo CD | PRO-CD-5471 | – | – |
| "Hypocrite" | 30 May 1994 | 7"/12"/CD | BAD 4008 | 52 | – |
| "Desire Lines" | 30 May 1994 | 7"/12"/CD | BAD 4010 | 60 | – |
| "Single Girl" | 8 January 1996 | 7"/2xCD 1 | BAD 6001 | 21 | – |
| "Ladykillers" | 26 February 1996 | 7"/2xCD 1 | BAD 6002 | 22 | 18 |
| "500 (Shake Baby Shake) " | 15 July 1996 | 7"/2xCD 1 | BAD 6009 | 21 | – |
ลักซ์

| ลักซ์ |
| --- | --- |
เครื่องวัดความส่องสว่างในหน่วยลักซ์
ข้อมูลทั่วไป
ระบบการวัด: SI
เป็นหน่วยของ: ความส่องสว่าง
สัญลักษณ์: lx 
การแปลงหน่วย      
1 lx ใน ...: ... มีค่าเท่ากับ ...
 
   หน่วยฐานเอสไอ:    cd⋅sr⋅m−2
ลักซ์ (lux, สัญลักษณ์หน่วย: lx) คือหน่วยวัดความส่องสว่างในระบบ SI เป็นชื่อเฉพาะที่กำหนดให้กับหน่วยอนุพัทธ์เอสไอ ซึ่งมาจากหน่วยลูเมนต่อตารางเมตร" (lm/m2) โดยนิยามว่าเป็น "ความส่องสว่างเมื่อพื้นผิว 1 ตารางเมตรถูกส่องสว่างด้วยฟลักซ์ส่องสว่าง 1 ลูเมน"
ชื่อ lux มาจากคำภาษาละติน ที่แปลว่าแสง สัญลักษณ์หน่วยใช้เป็นตัวพิมพ์เล็กทั้งหมดเนื่องจากไม่ได้มาจากชื่อบุคคล ในภาษาอังกฤษ ทั้งรูปเอกพจน์และพหูพจน์ล้วนเขียนเป็น lux หน่วยนี้ถูกสร้างขึ้นในปี 1889 และได้รับการรับรองเป็นระบบหน่วยสากลใน ที่ประชุมใหญ่ว่าด้วยการชั่งตวงวัด (CGPM) ครั้งที่ 9 ในปี 1948
ตัวอย่างค่าความส่องสว่าง

แสงแดดเวลา 12.00 น. ในวันที่อากาศแจ่มใส: ประมาณ 100,000 lx
แสงแดดเวลา 12.00 น. ในวันที่มีเมฆมาก: ประมาณ 30,000 lx
เตียงผ่าตัด: ประมาณ 20,000 lx
ในกีฬาเบสบอลอาชีพของญี่ปุ่น ไฟส่องสว่างสำหรับการแข่งขันตอนกลางคืน (ในสนาม) ที่สนามเบสบอล: 2,000 lx ขึ้นไป
สตูดิโอออกอากาศทางทีวี: ประมาณ 1,000 lx
ที่ห้างสรรพสินค้า: 500 ถึง 700 lx
สำนักงานสว่าง: ประมาณ 400 lx
ข้างใต้ไฟถนนตอนกลางคืน: 10 ถึง 100 lx
ที่ระยะ 20 ซม. จากเทียนไข: 10-15 lx
แสงจันทร์: เฉลี่ยประมาณ 0.2 lx
แสงดาว: 0.00005 lx (50 μlx)
ความแตกต่างระหว่างลักซ์และลูเมน

ความแตกต่างระหว่างลักซ์และลูเมนคือลักซ์จะพิจารณาพื้นที่ที่ฟลักซ์ส่องสว่างกระจายออกไป เช่นถ้าฉายแสง 1,000 lm ลงบนพื้นที่ 1 m2 จะได้ความส่องสว่าง 1,000 lx แต่ถ้าแผ่ฟลักซ์ส่องสว่าง 1,000 lm เช่นเดียวกันลงบนพื้นที่ 10 m2 จะทำให้เกิดความส่องสว่างแค่ 100 lx
ลักซ์คือการแสดงตัวเลขของความส่องสว่างของแสงที่เปล่งออกมาจากแหล่งกำเนิดแสงที่ตกกระทบพื้นหรือผนังเพื่อให้แสงสว่าง
ลูเมนคือค่าตัวเลขสำหรับปริมาณแสงที่ปล่อยออกมาจากแหล่งกำเนิดแสง
การรักษาความส่องสว่างไว้ที่ 300 lx ถึง 500 lx สามารถทำได้โดยใช้หลอดฟลูออเรสเซนต์ 1200 lm ดวงเดียว เช่นภายในครัว ในทางกลับกัน หากต้องการให้ภายในโรงงานซึ่งมีพื้นที่ใหญ่กว่าหลายสิบเท่ามีระดับความส่องสว่างเท่ากัน ก็จะต้องใช้หลอดฟลูออเรสเซนต์ขนาด 1200 lm หลายสิบดวง กล่าวอีกนัยหนึ่ง เพื่อให้ได้ความส่องสว่างเท่ากันในพื้นที่ที่กว้างขึ้น ฟลักซ์การส่องสว่างที่ปล่อยออกมาจากอุปกรณ์ให้แสงสว่างจำนวนมากขึ้นเป็นสิ่งจำเป็น (ที่โรงงาน มักฉายแสงด้วยหลอดปรอท 22000 lm โดยทำการออกแบบแสงอย่างมีประสิทธิภาพ)
สังเกตได้ว่าแหล่งกำเนิดแสงทั่วไป เช่น ตะเกียง HID และ หลอด LED มีค่าฟลักซ์การส่องสว่างที่แตกต่างกัน แม้ว่าความส่องสว่างจะเท่ากันก็ตาม
ความสัมพันธ์ระหว่างความส่องสว่างและพลังงาน

ความส่องสว่างเป็นการวัดการให้แสงตามการรับรู้ของการมองเห็นของมนุษย์ แทนที่จะเป็นพลังงานแสง ดังนั้นปัจจัยการแปลงจึงแตกต่างกันไปตามองค์ประกอบเช่น ความยาวคลื่น หรือ อุณหภูมิสี ของแสง ที่ความยาวคลื่น 555 nm ตรงกลางสเปกตรัมมองเห็นได้นั้น 1 lx เท่ากับ 1.46 mW/m2
ลักซ์เร็นเดอร์

| --- | --- |
นักพัฒนา: Terrence Vergauwen, Jean-Francois Romang, David Bucciarelli, Jean-Philippe Grimaldi, Ricardo Lipas Augusto, Asbjorn Heid and others.

รุ่นเสถียร: 0.5    /    22 มิถุนายน พ.ศ. 2551 (2008-06-22); 5955 วันก่อน
 
ที่เก็บข้อมูล:  github.com/LuxCoreRender/LuxCore  
ระบบปฏิบัติการ: Cross-platform
ประเภท: 3D computer graphics
สัญญาอนุญาต: GPLv3
เว็บไซต์: www.luxrender.net
ลักซ์เร็นเดอร์ (LuxRender) เป็นซอฟต์แวร์เสรีสำหรับให้แสงและเงาแบบจำลองสามมิติแบบอันไบแอส โปรแกรมทำงานได้บน ไมโครซอฟท์ วินโดวส์, แมคโอเอส และ ลินุกซ์ โดยมีซอฟต์แวร์เสริมสำหรับช่วยส่งออกงานจาก เบลนเดอร์, XSI และ ออโตเดสก์ มายา
ลักซ์เร็นเดอร์เป็นซอฟต์แวร์ที่ใช้ในการเร็นเดอร์เท่านั้น ไม่รวมถึงการสร้างแบบจำลองสามมิติ ซึ่งต้องไปทำในซอฟต์แวร์เพื่องานกราฟิกส์สามมิติตัวอื่น ๆ ที่มีความสามารถในการสร้างแบบจำลอง
คุณลักษณะ

บางส่วนของคุณลักษณะ:
ผู้ใช้สามารถเลือกได้ระหว่างการเร็นเดอร์ภาพแบบไบแอสและอันไบแอส
ใช้ระบบสีแบบสเปกตรัม เพื่อรองรับค่าของแสงที่กว้างกว่า RGB
รองรับเทกซ์เจอร์ทั้งแบบที่เป็นภาพสำเร็จและแบบที่สร้างขึ้นด้วยขั้นตอนวิธี
รองรับดิสเพลซเมนต์แมปปิงและซับดิวิชันเซอร์เฟซ
สามารถให้คอมพิวเตอร์หลาย ๆ เครื่องร่วมกันเร็นเดอร์ผ่านเน็ตเวิร์ค
กล้องมีทั้งแบบ orthographic, perspective และ environment (ถ่ายรอบทิศ)
รองรับ HDR
ดูเพิ่ม

ซอฟต์แวร์เพื่องานกราฟิกส์สามมิติ
แหล่งข้อมูลอื่น

เว็บไซต์อย่างเป็นทางการ
บทความแนะนำ LuxRender บน cgindia.org เก็บถาวร 2009-09-17 ที่ เวย์แบ็กแมชชีน
ว.ข.

ว.ข. หรือ วข. อาจหมายถึง
โรงเรียนวัดไร่ขิงวิทยา โรงเรียนในจังหวัดนครปฐม
วิทยาเขต